الاردن و رسميا المملكه الاردنيه الهاشميه هيا دوله عربيه فى جنوب غرب اسيا بتتوسط الشرق الاوسط علشان موجوده فى الجزء الجنوبى من منطقه الشام و الشمالى لمنطقه شبه الجزيره العربيه. ليها حدود مشتركه مع سوريا من الشمال و فلسطين التاريخيه من الغرب العراق من الشرق و بتحدها من الشرق و الجنوب المملكه العربيه السعوديه زى ما بتطل على خليج العقبه فى الجنوب الغربى زى برضو ما بتطل مدينه العقبه على البحر الاحمر و بتعتبر المنفذ الوحيد البحرى للاردن. و اتسمت بالاردن نسبه لنهر الاردن اللى بيمر على حدودها الغربيه و الاردن بتعتبر بلد بيجمع بين ثقافات ولهجات عربيه مختلفه و متفصلهوش اى حدود طبيعيه عن جيرانه العرب غير نهر الاردن و نهر اليرموك اللى بيشكلوا على التوالى جزء من حدوده مع فلسطين و سوريا أما باقى الحدود فهى امتداد لباديه الشام فى لشمال و الشرق و صحراء النفوذ فى الجنوب و وادى عربه الى الجنوب الغربى. التضاريس فى الاردن بتتنوع بشكل كبير واهم الجبال (جبال العلجون فى الشمال الغربى ) و(جبال الشراهفى الجنوب)  أعلى قمه هى الموجوده على جبل أم الدامى 1854 متر وأخفض نقطه فى البحر الميت واللى هى برضوا بتعتبر أخفض نقطه فى العالم .